Un dorondón ye una boira tant frida que produce rosada. A diferencia d'atras boiras en as que se plega a lo punto de conchelación, o dorondón se produce en os fondons y con aire quieto y o deposito de rosada ye regular y sin reflectar direccions a favor u en contra de l'aire. Son freqüents en os meses d'aviento y chinero en as riberas d'a Val d'Ebro y as partes baixas d'o semontano iberico oriental, mientres que en as partz altas d'o semontano y primeras sierras d'o Sistema Iberico o cielo ye soliau, no guaire frido y sin viento important. Si o dorondon dura unas quantas semanas as rametas d'os arbols pueden cubrir-sen d'un cilindro de rosada de más d'un centimetro de grosor por no fundir-se a primera que se formó.